უნივერსიტეტის ღონისძიებების პორტალი

საზაფხულო სკოლა: "საქართველოს კვლევები"
2010-08-27 11:17 (Asia/Dubai)
27 აგვისტოს, 18:00 საათზე, საქართველოს ეთნოგრაფიულ მუზეუმში ოფიციალურად გაიხსნება ილიას სახელმწიფო უნივერსიტეტის საზაფხულო სკოლები: ”საქართველოს კვლევები” და ”სამხრეთ კავკასია: კულტურა, საზოგადოება, პოლიტიკა”.
საზაფხულო სკოლა ”სამხრეთ კავკასია: კულტურა, საზოგადოება, პოლიტიკა” დაფინანსებულია გერმანიის აკადემიური გაცვლის სამსახურის (”DAAD”-ის) მიერ. მასში მონაწილეობის მისაღებად 20 გერმანელი სტუდენტი და ორი საქვეყნოდ აღიარებული გერმანელი ექსპერტია ჩამოსული.
საზაფხულო სკოლაში, სახელწოდებით ”საქართველოს კვლევები”, რომელიც ფინანსდება ილიას სახელმწიფო უნივერსიტეტისა და შოთა რუსთაველის ეროვნული სამეცნიერო ფონდის მიერ, მონაწილეობს 10 სტუდენტი მსოფლიოს სხვადასხვა ქვეყნებიდან და 10 ქართველი სტუდენტი.
საზაფხულო სკოლების ფარგლებში ქართველი და უცხოელი სტუდენტები დაესწრებიან ლექცია-სემინარებს, მოუსმენენ ექსპერტებს და ერთ სამუშაო კვირას გაატარებენ აბასთუმანში – ილიას სახელმწიფო უნივერსიტეტის სამეცნიერო-კვლევით ცენტრში.

ახალი წიგნის - ”წმინდა წყვდიადის” პრეზენტაცია
2010-09-08 12:44
9 სექტემბერს, 18:00 საათზე ”ლიგამუსი” (მის.: ი. ჭავჭავაძის 32) გიწვევთ ლევან ბერძენიშვილის ახალი წიგნის – ”წმინდა წყვდიადის” პრეზენტაციაზე (ბაკურ სულაკაურის გამომცემლობა). ავტორი წაიკითხავს ნაწყვეტებს წიგნიდან და უპასუხებს აუდიტორიის შეკითხვებს.

თანამშრომლობის მემორანდუმი საჯარო სკოლებთან
2010-09-21 11:47
ოთხშაბათს, 22 სექტემბერს, 14:00 საათზე (ილიას სახელმწიფო უნივერსიტეტი, A კორპუსი, 101-ე აუდიტორია. მის.: ი. ჭავჭავაძის გამზ.32) ურთიერთთანამშრომლობის მემორანდუმი გაფორმდება ილიას სახელმწიფო უნივერსიტეტსა და ქ. თბილისის მასშტაბით ოცდასამ სკოლას შორის.
მემორანდუმის საგანია სკოლებსა და უნივერსიტეტს შორის თანამშრომლობა, რომელიც გულისხმობს უფროსკლასელთათვის (მეათე, მეთერთმეტე და მეთორმეტე) ილიას სახელმწიფო უნივერსიტეტის პროფესორ-მასწავლებლების მიერ ღია ლექციების ჩატარებას.
მემორანდუმის მიზანია, საფუძველი ჩაუყაროს მომავალ თანამშრომლობას უნივერსიტეტსა და სკოლებს შორის, დააკავშიროს ილიას სახელმწიფო უნივერსიტეტსა და მის პროფესორებთან საჯარო სკოლების მოსწავლეები, უზრუნველყოს კავშირი პედაგოგებსა და განათლების მიმართულების სტუდენტებს შორის.
მემორანდუმს ხელს მოაწერენ ილიას სახელმწიფო უნივერსიტეტის რექტორი, პროფ. გიგი თევზაძე და სკოლების დირექტორები.

აშშ-ის საელჩოს საინფორმაციო შეხვედრა
2010-09-22 11:25
პარასკევს, 1 ოქტომბერს 16:00 საათზე, თბილისის ილიას სახელმწიფო უნივერსიტეტში, აშშ-ის კონსული პატრიკ უინგეითი გამართავს პირველ საინფორმაციო შეხვედრას მწვანე ბარათის ლატარიის ახალ გათამაშებასთან დაკავშირებით. მწვანე ბარათის ლატარიის მონაწილეებს აშშ-ში ლეგალური იმიგრაციის საშუალებას აძლევს. გამარჯვებულს ავლენს კომპიუტერი შემთხვევითი შერჩევის პრინციპით. ყოველწლიურად მთელს მსოფლიოში გაიცემა 55 000 საემიგრაციო ვიზა იმ ქვეყნების მოქალაქეებისთვის, რომელთაც აშშ-ში ემიგრაციის დაბალი მაჩვენებელი აქვთ.
ლატარიაში მონაწილეობის მისაღებად განაცხადების გაგზავნა შესაძლებელია 30 დღის განმავლობაში. განაცხადების მიღება დაიწყება სამშაბათს, 5 ოქტომბერს და დასრულდება ოთხშაბათს, 3 ნოემბერს. ერთადერთი ვებ-გვერდი, საიდანაც თქვენი განაცხადის გაგზავნა შეიძლება, არის www.dvlottery.state.gov. მწვანე ბარათის ლატარიაში მონაწილეობისათვის განაცხადის შეტანა სრულიად უფასოა. 2011 წლის 1 მაისიდან, მხოლოდ www.dvlottery.state.gov ვებ-გვერდზე შეგეძლებათ შეიტყოთ გაიმარჯვეთ თუ არა ლატარიაში. ინფორმაციის მისაღებად საკმარისი იქნება იმ სარეგისტრაციო ნომრის მითითება, რომელიც განაცხადის შეტანისას მოგენიჭათ. ლატარიაში გამარჯვებულებს ინფორმაცია არ გაეგზავნებათ არც ელექტრონული და არც ჩვეულებრივი ფოსტით.აშშ-ის საელჩო დაბეჯითებით გირჩევთ, არ ისარგებლოთ კერძო საშუამავლო კომპანიების, ან თარჯიმანთა ბიუროების მომსახურებით მწვანე ბარათის ლატარიაში მონაწილეობისათვის განაცხადის შევსებისას. ამ კომპანიების მომსახურება სრულიად ზედმეტია. მათი საქმიანობა ხშირად თაღლითობასთანაა დაკავშირებული. პირი, რომელიც შუამავალი კომპანიების მომსახურებით ისარგებლებს, შესაძლოა, ვერ მიიღოს აშშ-ის ვიზა.
მომდევნო საინფორმაციო სეხვედრები გაიმართება ქუთაისში, თელავსა და რუსთავში. მწვანე ბარათის ლატარიის შესახებ უახლესი ინფორმაციისათვის, გთხოვთ, მიმართოთ აშშ-ის საელჩოს ოფიციალურ ვებ-გვერდს: http://georgia.usembassy.gov.

ანასტასია ინასარიძის წიგნის პრეზენტაცია
2010-09-22 12:15
ხუთშაბათს, 23 სექტემბერს, 18:00 საათზე ”ლიგამუსში” გაიმართება ანასტასია ინასარიძის წიგნის – ”ლიტერატურული სამართლის” პრეზენტაცია.

საჯარო ლექციები ილიაუნიში
2010-09-23 00:00
24 სექტემბერს, 15:00 საათზე, ილიას სახელმწიფო უნივერსიტეტში (”ა” კორპუსი, 101-ე აუდიტორია. მის.: ი. ჭავჭავაძის 32) გერმანიის კლაუსტალის ტექნიკური უნივერსიტეტის გეოფიზიკის ინსტიტუტის დირექტორი პროფ. ანდრეა ველერი წაიკითხავს ლექციას თემაზე: ”გეოფიზიკური მეთოდების გამოყენება არქეოლოგიაში”; ხოლო პროფ. გუნტერ ბუნტერბარტი წაიკითხავს ლექციას თემაზე: ”დედამიწის სითბური სიგნალი”.
27-28 სექტემბერს ილიას სახელმწიფო უნივერსიტეტში (ენიციკლოპედიის შენობა, აუდიტორია #505; მის.: ჩოლოყაშვილის 3/5, 09:30 საათზე) გაიმართება სამუშაო შეხვედრა, რომელიც გააშუქებს მიწისქვეშა წყლების, მათ შორის თერმულის, შესწავლისა და ექსპლუატაციის საკითხებს. სამუშაო შეხვედრა ტარდება გერმანიის კლაუსტრალის ტექნიკური უნივერსიტეტის გეოფიზიკის ინსტიტუტისა და ილიას სახელმწიფო უნივერსიტეტის ერთობლივი პროექტის ”საქართველოს მიწისქვეშა წყლების აუზებზე გეოდინამიკური გავლენის შესწავლა” ფარგლებში.

"ევროპის ღია დღეები” ბრიუსელში სტუდენტებისთვის
2010-09-24 12:00
2010 წლის 4-7 ოქტომბერს ქ. ბრიუსელში გაიმართება რიგით მე-8 ღონისძიება “ევროპის ღია დღეები”, რომელიც 6000-მდე მონაწილეს გააერთიანებს. “ევროპის ღია დღეები”-ის ფარგლებში დაგეგმილია 130-ზე მეტი სემინარი, ვორქშოფი, გამოფენა, დებატები, რომლებშიც მონაწილეობას მიიღებენ წარმომადგენლები 244 რეგიონიდან და ქალაქიდან, 30 კერძო კომპანიიდან, ბანკებიდან, ასოციაციებიდან და აკადემიური ორგანიზაციებიდან ევროპის მასშტაბით. გარდა ამისა, სექტემბრის, ოქტომბრის და ნოემბრის განმავლობაში ევროკავშირის ქვეყნებსა და მის საზღვრებს გარეთ კიდევ 260 ადგილობრივი ღონისძიება არის დაგეგმილი.“2010 წლის ევროპის ღია დღეებისათვის” განსაზღვრულია კონკრეტული თემატიკა, რომელიც სამ ძირითად მიმართულებაში ერთიანდება:• კონკურენტუნარიანობა• თანამშრომლობა• დაახლოების პოლიტიკა
თბილისმა წელს პირველად გამოთქვა მზადყოფნა მონაწილეობა მიიღოს “2010 წლის ევროპის ღია დღეებში“, რის ფარგლებშიც 2010 წლის 20 ოქტომბერს ჩატარდება ადგილობრივი ღონისძიება სახელწოდებით “ევროპა ჩემს ქალაქში: თბილისის კონკურენტული უპირატესობები”.“2010 წლის ევროპის ღია დღეების” აღნიშნული პრიორიტეტებიდან გამომდინარე დისკუსიის წამყვანი თემა იქნება კონკურენტუნარიანობა.ღონისძიების ფარგლებში სტუდენტებს (დოქტორანტებს, მაგისტრანტებსა და III-IV კურსის ბაკალავრებს) თბილისში მოქმედი უნივერსიტეტებიდან შესაძლებლობა მიეცემათ ჩაერთონ ღია დისკუსიაში მრგვალი მაგიდის ირგვლივ და წარმოადგინონ საკუთარი ხედვა თუ რეკომენდაციები თბილისის კონკურენტული უპირატესობების შესახებ ევროპის მასშტაბით.
მომხსენებლებმა ყურადღება უნდა გაამახვილონ შემდეგ თემებზე:• თბილისის, როგორც ევროპის ნაწილის ფუნქციები• ქალაქის დამკვიდრება საერთაშორისო არენაზე • თბილისის კონკურენტი/პარტნიორი ქალაქების განსაზღვრა
მონაწილეებმა პრეზენტაციები უნდა წარმოადგინონ PowerPoint-ის ფორმატში. პრეზენტაცია შესაძლოა მომზადდეს როგორც ქართულ, ისე ინგლისურ ენაზე და მისი ხანგრძლივობა არ უნდა აღემატებოდეს 7 წუთს.
ღონისძიება მნიშვნელოვნად შეუწყობს ხელს ქალაქის ახალი მარკეტინგის სტრატეგიის განხორციელებას, რომელიც ქალაქ თბილისის მერიის მიერ ახლახანს იქნა ინიცირებული. მრგვალ მაგიდას უმასპინძლებს ქალაქი თბილისი. დისკუსიას წარუძღვებიან: ქალაქ თბილისის მერია, ევროკავშირის დელეგაციის წარმომადგენლობა საქართველოში, საქართველოს სახელმწიფო მინისტრის აპარატი ევროპის და ევრო-ატლანტიკურ სტრუქტურებში ინტეგრაციის საკითხებში.ღონისძიების დასკვნით ნაწილში სტუდენტებს გადაეცემათ მონაწილეობის დამადასტურებელი სერთიფიკატები და მათი ნაშრომები/პრეზენტაციები “2010 წლის ევროპის ღია დღეების” ოფიციალურ ვებ-გვერდზე განთავსდება.
ღონისძიებაში მონაწილეობის მისაღებად გთხოვთ გამოგვიგზავნოთ შევსებული სარეგისტრაციო ფორმა 30 სექტემბრამდე და პრეზენტაციები 10 ოქტომბრამდე ელ-ფოსტის მისამართზე: maya@iliauni.edu.ge
პროგრამის კოორდინატორებთან შეხვედრა გაიმართება 2010 წლის 28 სექტემბერს 16 საათზე, ილიას სახელმწიფო უნივერსიტეტში, აუდიტორია ა 101, ჭავჭავაძის #32.
სარეგისტრაციო ფორმა იხ. მიმაგრებულ დოკუმენტში.>>

DAAD-ის პროგრამების პრეზენტაცია
2010-09-24 15:29
ორშაბათს, 4 ოქტომბერს, 12:00 საათზე, ილიას სახელმწიფო უნივერსიტეტში (A 101 – ე აუდიტორია. მის.: ი. ჭავჭავაძის #32) გაიმართება შეხვედრა გერმანიის აკადემიური გაცვლითი სამსახურის (DAAD) ლექტორ ტანია გრისჰამერთან, რომელიც წარმოადგენს აქტუალურ სასტიპენდიო პროგრამებს.
პროგრამების აღწერა იხილეთ ილიაუნის ვებ-გვერდზე (http://www.iliauni.edu.ge/index.php?lang_id=GEO&sec_id=435&info_id=2958). დაინტერესებულ პირებს ექნებათ შესაძლებლობა, კითხვები დაუსვან გერმანიის აკადემიური გაცვლითი სამსახურის წარმომადგენელს.

ფილოსოფოს გიორგი მაისურაძის ღია ლექციების სერია
2010-09-27 15:53
28 სექტემბერ-11 ოქტომბერს ილიას სახელმწიფო უნივერსიტეტში ფილოსოფოსი გიორგი მაისურაძე (ბერლინის ჰუმბოლტის უნივერსიტეტი, ილიას სახელმწიფო უნივერსიტეტი) გამართავს ღია ლექციების სერიას. ლექციებზე დასწრება შეუძლია ნებისმიერ მსურველს. ხოლო, სურვილის შემთხვევაში, ილიას სახელმწიფო უნივერსიტეტის სტუდენტები მიიღებენ კრედიტ-ქულებს.
ლექციების განრიგი:1. 28 სექტემბერი. 14:00-16:00 ”პოლიტიკური თეოლოგია” – ტერმინის ისტორია და დანიშნულება 2. 1 ოქტომბერი. 14:00-16:00 პოლიტიკური თეოლოგიის ისტორიული კონტექსტები 3. 4 ოქტომბერი. 15:00-17:00 სეკულარიზაცია და ”პოლიტიკური რელიგიები” 4. 11 ოქტომბერი. 15:00–17:00 შუა საუკუნეების ქართული პოლიტიკური თეოლოგია და სეკულარიზაციის პრობლემები საქართველოში.
ოთხივე ლექცია გაიმართება A101 აუდიტორიაში (მისამართი: ჭავჭავაძის გამზირი #32).

ღია ლექციები უფროსკლასელთათვის
2010-09-28 12:10
2010-2011 წლის შემოდგომის სემესტრი:

თარიღი
საათი
ლექცია
პროფესორი

25 სექტემბერი
10.00-10.50
”ეგზოტიკური” ასტრონომიული მოვლენები და მათი როლი კაცობრიობის ისტორიაში
გიორგი რამიშვილი

11.00-11.50
რატომ არსებობს ლიტერატურა?
მერაბ ღაღანიძე

12.00-12.50
რუსეთის კოლონიური პოლიტიკა საქართველოში (XIX საუკუნე)
დავით მალაზონია

13.00-13.50
რა არის ლიბერალური განათლება?
გია ნოდია

2 ოქტომბერი
10.00-10.50
კოსმოსური და ადამიანური ფაქტორების როლი მიმდინარე კლიმატურ ცვლილებებში
გოდერძი დიდებულიძე

11.00-11.50
შავი ზღვის დელფინების სოციალური ორგანიზაცია
ნათია კოპალიანი

12.00-12.50
თერგდალეულები, ბრძოლა ეროვნული თვითმყოფადობის შენარჩუნებისთვის
დავით მალაზონია

13.00-13.50
საერთაშორისო მოლაპარაკებები
ტარიელ სიხარულიძე

9 ოქტომბერი
10.00-10.50
ქართველი ერის ყოფა და კულტურა
პაატა ბუხრაშვილი

11.00-11.50
კვანტური ფიზიკის კონცეფციები
მიხეილ მაზიაშვილი

12.00-12.50
XX საუკუნის ქართველი ემიგრანტი მწერლები
ვლადიმერ ლუარსაბიშვილი

13.00-13.50
ფსიქიკური ჯანმრთელობა და კეთილდღეობა
რეზო კორინთელი

16 ოქტომბერი
10.00-10.50
ალქიმიიდან ქიმიამდე
ქეთევან კუპატაძე

11.00-11.50
ელემენტარული მათემატიკა საბანკო საქმეში
მერაბ სვანაძე

12.00-12.50
უძველესი თბილისი – ჩვენი დედაქალაქის არქეოლოგიური ძეგლები
მიხეილ აბრამიშვილი

13.00-13.50
ტექსტის გაგების სტრატეგიები
თამარ ტალიაშვილი

23 ოქტომბერი
10.00-10.50
მანძილები და მასშტაბები სამყაროში
გიორგი ჯავახიშვილი

11.00-11.50

12.00-12.50
როგორ გამოვიყენოთ ფრანგული ენა საინტერესო სპეციალობის დასაუფლებლად
მზაღო დოხტურიშვილი

13.00-13.50
მე და ჩემი ხასიათი
ლალი ქიტიაშვილი

30 ოქტომბერი
10.00-10.50
რა ხდება ჩვენს ზევით?
გიორგი ჯავახიშვილი

11.00-11.50

12.00-12.50
არქეოლოგია და თანამედროვეობა
ირინე დემეტრაძე

13.00-13.50
ქალი და მამაკაცი ისტორიაში
გია ჯოხაძე

6 ნოემბერი
10.00-10.50
გალაქტიკათა სამყარო
ბიძინა კაპანაძე

11.00-11.50
მცენარე – სამყაროს საოცრება
ოთარ აბდალაძე

12.00-12.50
წმინდა ნინო და ქართლის უკანასკნელი წარმართული და პირველი ქრისტიანული ტაძრები
გურამ ყიფიანი

13.00-13.50
რატომ უნდა ვისწავლოთ წერა?
ანა კორძაია-სამადაშვილი

13 ნოემბერი
10.00-10.50
ელემენტარული ნაწილაკების სამყაროში
პავლე მიდოდაშვილი

11.00-11.50
კომუნიკაციები ნერვულ უჯრედებს შორის
ეკა ლეფსვერიძე

12.00-12.50
ძველი ქვის ხანა საქართველოში
ნიკოლოზ თუშაბრამიშვილი

13.00-13.50
ბედისწერის შესახებ
ანა თევზაძე

20 ნოემბერი
10.00-10.50
მზე და კოსმოსური ამინდი
თეიმურაზ ზაქარაშვილი

11.00-11.50
რატომ ვსწავლობთ მკვდარ ენებს?
თამარ სუხიშვილი

12.00-12.50
სად ბიოლოგია და სად ფიზიკა? ანუ როგორ იყენებენ ცოცხალი არსებები ფიზიკის კანონებს?
მალხაზ მაყაშვილი

13.00-13.50
სიურრეალისტური მხატვრობა
ხათუნა ხაბულიანი

27 ნოემბერი
10.00-10.50
სიცოცხლის მოლეკულები – “მისი უდუდებულესობა” ცილა
ქეთევან კუპატაძე

11.00-11.50
კლიმატის ცვლილებები (არჩევითი თემა)
გოდერძი დიდებულიძე

12.00-12.50
რა არის ისტორია?
მალხაზ თორია

13.00-13.50
სიყვარულის ფილოსოფია
მაკა ლაშხია

4 დეკემბერი
10.00-10.50
არამიწიერი ცივილიზაციები
გიორგი მაჩაბელი

11.00-11.50
საქართველოს ველური ორქიდეები
მაია ახალკაცი

12.00-12.50
ქართული როგორც მეორე ენა
თინათინ კიღურაძე

13.00-13.50
”უხილავობა – რატომ ვერ ვხედავთ ერთმანეთს?” აქსელ ჰონეტის ნაშრომის მიხედვით
ლევან ღამბაშიძე

11 დეკემბერი
10.00-10.50
ლითონების “საოცარი ქიმიური ბიოგრაფია” და მათი “თავგადასავალი” ადამიანის ორგანიზმში
ქეთევან კუპატაძე

11.00-11.50
ჟანგბადი, ნარკომანია და სიცოცხლის ხანგრძლივობა
დავით მიქელაძე

12.00-12.50
ფრანგული როგორც დიპლომატიური ენა და საფრანგეთის როლი მსოფლიო ცივილიზაციის თვალსაზრისით
ქეთევან ჯაში

13.00-13.50
ხელოვნების ფილოსოფია
მაკა ლაშხია

18 დეკემბერი
10.00-10.50
ქართული ჰაგიოგრაფია შუა საუკუნეების მსოფლიო ლიტერატურის კონტექსტში
ეკა ჭყოიძე

11.00-11.50
არის თუ არა შესაძლებელი მოგზაურობა დროში?
ანდრია როგავა

12.00-12.50
ილიას უნივერსიტეტი და საერთაშორისო ქართველოლოგიური კვლევების პერსპექტივა
ნინო დობორჯგინიძე

13.00-13.50
დემოგრაფია და დემოგრაფიული განვითარება
გიორგი წულაძე

25 დეკემბერი
10.00-10.50
თანამედროვე სკოლა და ქართული ენისა და ლიტერატურის მასწავლებელი
ნათელა მაღლაკელიძე

11.00-11.50
აღდგომის კუნძულის საიდუმლო
ანდრია როგავა

12.00-12.50
სურათის სამყარო – დასავლეთი და აღმოსავლეთი
სალომე ცისკარიშვილი

13.00-13.50
რატომ არის საინტერესო უმაღლესი განათლების მიღება ილიას სახელმწიფო უნივერსიტეტში?
ლამარა ჩიკვაიძე

მისამართი:ილიას სახელმწიფო უნივერსიტეტიჭავჭავაძის გამზ. #32აუდიტორია A 101.
გაგვიზიარეთ შთაბეჭდილებები: arts_sciences@iliauni.edu.ge; levan_tsagareli@iliauni.edu.ge

საჯარო ლექციები ფონდების მოძიების შესახებ
2010-09-28 13:03
ილიას სახელმწიფო უნივერსიტეტი და აშშ-ს საელჩოს საზოგადოებასთან ურთიერთობის განყოფილება გიწვევთ საჯარო ლექციების ციკლზე ეფექტური საუნივერსიტეტო კამპანიის წარმოებისა და ფონდების მოძიების შესახებ.
ლექციებს ჩაატარებს სერტიფიცირებული ექსპერტი ფონდების მოძიების სფეროში, დოქტორი ივანა პელნარ-ზაიკო.
სალექციო კურსის გრაფიკი:

”ქველმოქმედების როლი ინსტიტუტების განვითარებაში” – 4 ოქტომბერი, 17:00 საათი; (ილიას სახელმწიფო უნივერსიტეტი, A კორპუსი, 101-ე აუდიტორია. მის.: ი. ჭავჭავაძის #32);

”ქველმოქმედების კულტურა: გრძელვადიანი წარმატების საწინდარი” – 8 ოქტომბერი, 17:00 საათი; (ილიას სახელმწიფო უნივერსიტეტი, A კორპუსი, 101-ე აუდიტორია. მის.: ი. ჭავჭავაძის #32).

ლექციები წარიმართება სინქრონულ თარგმანში.

ნიდერლანდური ცენტრის 10 წლის იუბილე
2010-09-28 15:10
გამომცემლობა “link”, საქართველოს ეროვნული მუზეუმი და ნიდერლანდების სამეფოს საელჩო გიწვევთ წიგნის “ცხოვრება მუზეუმში” პრეზენტაციაზე.დრო: ორშაბათს, 4 ოქტომბერს, 16:00 საათზე.ადგილი: საქართველოს ეროვნული მუზეუმის აუდიტორია, მის.: ფურცელაძის ქუჩა #1.
ილიას სახელმწიფო უნივერსიტეტის ნიდერლანდური ცენტრი, გამომცემლობა “link” და ნიდერლანდების სამეფოს საელჩო გიწვევთ ნიდერლანდების სახალხო პოეტის, რამზი ნასრის ლიტერატურულ-მუსიკალურ საღამოზე.დრო: პარასკევს, 8 ოქტომბერს, 20:00 საათზე.ადგილი: სამეფო უბნის თეატრი, მის.: გია აბესაძის ქუჩა #10.

საჯარო ლექცია: "საქართველო და ევრაზიის ცენტრი"
2010-09-28 17:31
29 სექტემბერს, 18:30 საათზე, საქართველოს სტრატეგიისა და საერთაშორისო ურთიერთობების ფონდი (GFSIS) და საქართველოს უსაფრთხოების ანალიტიკური ცენტრი გიწვევთ საჯარო ლექციაზე: ”E – 300 ტიპის რაკეტები, საქართველო და ევრაზიის ცენტრი” პროფ. ალექსანდრე რონდელის ხელმძღვანელობით.
საჯარო ლექციაზე, აგრეთვე, პრეზენტაციებს წარმოადგენენ: საქართველოს შსს-ს ანალიტიკური დეპარტამენტის უფროსი – შოთა უტიაშვილი, პოლიტოლოგი – დევიდ სმიტი და ხათუნა მშვიდობაძე.
მისამართი: შ. ჩიტაძის ქუჩა #3 ა.

უნიკინო 1 ოქტომბერს: 'ვალსი ბაშირთან'
2010-09-29 13:45
პარასკევს, 1 ოქტომბერს, 18:00 საათზე, უნიკინო ბრუნდება დოკუმენტური ანიმაციური ფილმით ”ვალსი ბაშირთან” (2008).
რეჟისორი: არი ფოლმანი. ახმოვანებენ: რონ ბენ იშე, რონი დეიაგი, არი ფოლმანი, სამუელ ფრენკელი და სხვები.
დასწრება თავისუფალია. მის.: ი. ჭავჭავაძის გამზ. #32, ”ა” კორპუსი, 101 – ე აუდიტორია.

ილიას სახელმწიფო უნივერსიტეტის თეატრის გახსნა
2010-09-30 11:53
30 სექტემბერს, 20:00 საათზე, გაიმართება ილიას სახელმწიფო უნივერსიტეტის თეატრის გახსნა (მის.: ი. ჭავჭავაძის გამზ. #32) , სადაც წარმოდგენილი იქნება ა. ცაგარელის ”ჭკუისა მჭირს” (ვოდევილი).
სპექტაკლის რეჟისორი ოთარ ეგაძე, მსახიობები: დავით გოცირიძე, ვასილ ოდიშვილი, მაკა ძაგანია და სხვები.
ამავე დღეს თეატრის ფოიეში წარმოდგენილი იქნება სცენოგრაფ ნინო ჩიტაიშვილის თეატრალური ნამუშევრების პერსონალური გამოფენა.

საინფორმაციო სესია დოქტორანტების სტიპენდიების შესახებ
2010-09-30 12:00
6 ოქტომბერს, ოთხშაბათს, 17:00 საათზე, ილიას სახელმწიფო უნივერსიტეტში (აუდიტორია A101; მის.: ი. ჭავჭავაძის გამზ. #32) პოლიტიკური მეცნიერებების მიმართულების პირველი წლის დოქტორანტებისთვის (რომლებიც ჩაირიცხნენ 2010-2011 სასწავლო წლის შემოდგომის სემესტრში), მოეწყობა საინფორმაციო სესია პროგრამა „კავკასიის შვეიცარიული აკადემიური ქსელის“(www.ascn.ch) სტიპენდიების თაობაზე. სესიას გაუძღვება სამაგისტრო და სადოქტორო პროგრამების ფაკულტეტის დეკანი, დავით აფრასიძე და პროგრამა „კავკასიის შვეიცარიული აკადემიური ქსელის“ წარმომადგენელი, თიკო ქადაგიშვილი.
კავკასიის შვეიცარიული აკადემიური ქსელი 5-წლიანი პროგრამაა, რომლის მიზანია კავკასიაში ჰუმანიტარული და სოციალური მეცნიერებების განვითარება.
„კავკასის შვეიცარიული აკადემიური ქსელის“ ყოველთვიური სტიპენდია შეადგენს 700 ლარს და მის მოსაპოვებელ კონკურსში მონაწილეობის მიღება შეუძლიათ ილიას სახელმწიფო უნივერსიტეტში პოლიტიკური მეცნიერებების მიმართულებით დარეგისტრირებულ პირველი წლის დოქტორანტებს, რომელთა სადისერტაციო ნაშრომი დემოკრატიზაციისა და ტრანზიციის საკითხებს ეხება. სტიპენდია დაენიშნება 2 დოქტორანტს. სტიპენდიის ხანგრძლივობა არის 1 წელი( გაგრძელების პერსპექტივით).
გთხოვთ, მობრძანდეთ.

”ჰაგაკურეს” ქართული თარგმანის პრეზენტაცია
2010-09-30 17:38
1 ოქტომბერს, 16:00, საათზე ილიას სახელმწიფო უნივერსიტეტის აღმოსავლეთმცოდნეობის ინსტიტუტში (მის.: გ. წერეთლის ქ. #3, ვაკის პარკთან) გაიმართება იაპონელი სამურაის იამამოტო ცუნეტომოს ”ჰაგაკურეს” ქართული თარგმანის პრეზენტაცია.
წიგნი ქართულ ენაზე გამოსცა ილიას სახელმწიფო უნივერსიტეტის გამომცემლობამ.

საინფორმაციო სესია დოქტორანტების სტიპენდიების შესახებ
2010-10-01 14:47
ოთხშაბათს, 6 ოქტომბერს, 17:00 საათზე, ილიას სახელმწიფო უნივერსიტეტში (აუდიტორია A101; მის.: ი. ჭავჭავაძის გამზ. #32) პოლიტიკური მეცნიერებების მიმართულების პირველი წლის დოქტორანტებისთვის (რომლებიც ჩაირიცხნენ 2010-2011 სასწავლო წლის შემოდგომის სემესტრში), მოეწყობა საინფორმაციო სესია პროგრამა „კავკასიის შვეიცარიული აკადემიური ქსელის“ (www.ascn.ch) სტიპენდიების თაობაზე. სესიას გაუძღვება სამაგისტრო და სადოქტორო პროგრამების ფაკულტეტის დეკანი, დავით აფრასიძე და პროგრამა „კავკასიის შვეიცარიული აკადემიური ქსელის“ წარმომადგენელი, თიკო ქადაგიშვილი.
კავკასიის შვეიცარიული აკადემიური ქსელი 5-წლიანი პროგრამაა, რომლის მიზანია კავკასიაში ჰუმანიტარული და სოციალური მეცნიერებების განვითარება.
„კავკასიის შვეიცარიული აკადემიური ქსელის“ ყოველთვიური სტიპენდია შეადგენს 700 ლარს და მის მოსაპოვებელ კონკურსში მონაწილეობის მიღება შეუძლიათ ილიას სახელმწიფო უნივერსიტეტში პოლიტიკური მეცნიერებების მიმართულებით დარეგისტრირებულ პირველი წლის დოქტორანტებს, რომელთა სადისერტაციო ნაშრომი დემოკრატიზაციისა და ტრანზიციის საკითხებს ეხება. სტიპენდია დაენიშნება 2 დოქტორანტს. სტიპენდიის ხანგრძლივობა არის 1 წელი (გაგრძელების პერსპექტივით).
გთხოვთ, მობრძანდეთ.

საჯარო ლექცია ილიას სახელმწიფო უნივერსიტეტში
2010-10-01 16:43
2-9 ოქტომბერს ინვალიდ ქალთა და ინვალიდ ბავშვთა დედათა ასოციაცია დეას (პროექტის მხარდამჭერია საქართველოს განათლებისა და მეცნიერების სამინისტროსა და ნორვეგიის მთავრობის მხარდაჭერით მიმდინარე პროექტის “ინკლუზიური განათლების განვითარება 9 რეგიონსა და აჭარის ავტონომიური რესპუბლიკის სკოლებში” ადმინისტრაცია) პროექტის “ნორვეგიული გზა ინკლუზიისაკენ “ფარგლებში იგეგმება ოსლოს უნივერსიტეტის წარმომადგენელთა საქმიანი ვიზიტი საქართველოში.
პროექტის მიზანია ინკლუზიური განათლების ინოვაციური მსოფლმხედველობრივი საფუძვლებისა და პრაქტიკული რეალიზაციის დასავლეთში აპრობირებული მეთოდების პოპულარიზაცია და მათი დანერგვის ხელშეწყობა საქართველოში.
პროექტის ერთ-ერთი საქმიანობაა საჯარო ლექცია პროფესიული თემის წარმომადგენლებისათვის, რომელიც ჩატარდება ილიას სახელმწიფო უნივერსიტეტში.
ლექციის მიზანია ინკლუზიური განათლების ნორვეგიული სკოლის გამოცდილების ხელმისაწვდომობის გაზრდა/გაზიარება საქართველოს პროფესიული წრეებისა და სხვა დაინტერესებული მხარეებისათვის.
ლექციას ჩაატარებენ ოსლოს უნივერსიტეტის წარმომადგენლები:
ქალბატონი მირიამ შერტენი – ოსლოს უნივერსიტეტის შშმ პირთა განათლების ფილოსოფიის მაგისტრატურის საერთაშორისო პროგრამის დამაარსებელი და აკადემიური პროგრამის კოორდინატორი. იგი არის ევროპაში ცნობილი მკვლევარი ინკლუზიური მსოფლმხედველობისა და მისი დანერგვის თანამდევი პრობლემატიკის სფეროში, განსაკუთრებით ცნობილია მისი ფუძემდებლური კვლევები და ძიებანი მეცნიერებათა შედარებითი სწავლებისა და შესაძლებლობათა შეზღუდვის მქონე (შშმ) პირთა განათლების სფეროში კულტურული ღონისძიებების როლის საკითხებში. ქალბატონი მირიამი ინტენსიურად და ნაყოფიერად მონაწილეობს სხვადასხვა კონტინენტის მრავალი ქვეყნის უნივერსიტეტებს შორის თანამშრომლობის განვითარების პროცესში.
პროფ. ბერიტ ჰიონსენი – ოსლოს უნივერსიტეტის შშმ პირთა განათლების ფაკულტეტის დოცენტი. მისი სამეცნიერო კვლევების საგანია ზოგადსაგანმანათლებლო სისტემის და შშმ პირთა განათლების ისტორია, კერძოდ, აზროვნების ტრადიციები და ვერბალური ურთიერთობები. მისი სამეცნიერო ინტერესის სფეროა ასევე კურიკულუმის და საკლასო განათლების კვლევა, განახლება და თანამშრომლობის განვითარება სხვადასხვა ქვეყნების, კონტინენტების უნივერსიტეტებს შორის.
ლექცია ჩატარდება 4 ოქტომბერს, 10:00 საათზე, ილიას სახელმწიფო უნივერსიტეტში (A101 აუდიტორია; მის.: ი. ჭავჭავაძის #32).

სემინარი ჯანსაღი ცხოვრების წესის საკითხებზე
2010-10-04 12:00
7 ოქტომბერს, 15:00 საათზე, ილიას სახელმწიფო უნივერსიტეტში (”A” კორპუსი, 101-ე აუდიტორია; მის.: ი. ჭავჭავაძის #32) ”კავკასიის ახალგაზრდობის განვითარების ასოციაცია” აშშ -ს განვითარების სააგენტოს მიერ დაფინანსებული ”საქართველოს შიდსის პრევენციის პროექტის” ფარგლებში ატარებს საინფორმაციო-საგანმანათლებლო სემინარს ცხოვრების ჯანსაღი წესის საკითხებზე.
განიხილება შემდეგი თემები:
1) აივ/შიდსი და სქესობრივი გზით გადამდები დაავადებები;2) ცხოვრების ჯანსაღი წესი;3) მავნე ნივთიერებების გავლენა ჯანმრთელობაზე – ნარკოტიკები, თამბაქო, ალკოჰოლი;4) გენდერული თანასწორობა და გენდერული ძლადობა.

პროგრამის - "თარგმანი და ტერმინოლოგია" პრეზენტაცია
2010-10-04 15:49
13 ოქტომბერს, 14:00 საათზე, ილიას სახელმწიფო უნივერსიტეტში (მის.: ი. ჭავჭავაძის გამზ. №32, A კორპუსი, 101-ე აუდიტორია) გაიმართება პროგრამის – „თარგმანი და ტერმინოლოგია“ პრეზენტაცია.
ვრცლად ინფორმაცია იხ. ბმულზე.>>

სემინარი ჯანსაღი ცხოვრების წესის საკითხებზე
2010-10-04 16:40
7 ოქტომბერს, 15:00 საათზე, ილიას სახელმწიფო უნივერსიტეტში (”A” კორპუსი, 101-ე აუდიტორია; მის.: ი. ჭავჭავაძის #32) ”კავკასიის ახალგაზრდობის განვითარების ასოციაცია” აშშ -ს განვითარების სააგენტოს მიერ დაფინანსებული ”საქართველოს შიდსის პრევენციის პროექტის” ფარგლებში ატარებს საინფორმაციო-საგანმანათლებლო სემინარს ცხოვრების ჯანსაღი წესის საკითხებზე.
განიხილება შემდეგი თემები:

აივ/შიდსი და სქესობრივი გზით გადამდები დაავადებები;
ცხოვრების ჯანსაღი წესი;
მავნე ნივთიერებების გავლენა ჯანმრთელობაზე – ნარკოტიკები, თამბაქო, ალკოჰოლი;
გენდერული თანასწორობა და გენდერული ძალადობა.

უნიკინო 8 ოქტომბერს: ”გახსნილი მკლავები”
2010-10-04 18:07
პარასკევს, 8 ოქტომბერს, 18:00 საათზე, უნიკინოში ნაჩვენები იქნება პედრო ალმადოვარის ფილმი ”გახსნილი მკლავები” (2009). მონაწილეობენ: პენელოპა კრუზი, ლუის ომარი, ბლანკა პორტილიო, ხოსე ლუის გომესი და სხვები.
მის.: ი. ჭავჭავაძის გამზ. #32, ”ა” კორპუსი, 101 – ე აუდიტორია.
დასწრება თავისუფალია.

”განათლების ლიდერები 21-ე საუკუნეში”
2010-10-05 10:43
7 ოქტომბერს, 17:00 საათზე ილიას სახელმწიფო უნივერსიტეტის სამაგისტრო და სადოქტორო პროგრამების ფაკულტეტის განათლების ადმინისტრირების პროგრამა გთავაზობთ საჯარო ლექციას თემაზე: ”განათლების ლიდერები 21-ე საუკუნეში”.
ლექციას ჩაატარებს კალიფორნიის ლოს-ანჟელესის უნივერსიტეტის (UCLA) განათლების ექსპერტი ქალბატონი ბარბარა ნაითი. საუბარი იქნება განათლების თანამედროვე ლიდერების კომპეტენციებსა და სწავლად ორგანიზაციების შესახებ.
ლექცია ტარდება ამერიკის შეერთებული შტატების საერთაშორისო განვითარების სააგენტოს (USAID) ფინანსური მხარდაჭერით, განათლების ადმინისტრირების სამაგისტრო პროგრამის განვითარების პროექტის ფარგლებში.
მისამართი: ი. ჭავჭავაძის გამზ. #32, A101-ე აუდიტორიაენა: ინგლისურიდასწრება: თავისუფალია ყველა მსურველისთვის.

წყალბურთელთა პრეს-კონფერენცია
2010-10-06 11:39
დღეს, 6 ოქტომბერს, 13:00 საათზე ილიას სახელმწიფო უნივერსიტეტში (მის.: ი. ჭავჭავაძის გამზ. #32) ”ლიგამუს-თბილისის” წყალბურთელთა პრეს-კონფერენცია გაიმართება.
ევროპის საწყალოსნო სახეობათა ფედერაციის გადაწყვეტილებით, წყალბურთში ლენტროფის გათამაშების პირველი რაუნდის ერთ-ერთი ჯგუფური ტურნირი 7-10 ოქტომბერს თბილისში ტარდება. პაექრობებს საწყალოსნო კომპლექსი ”ოლიმპიკი” უმასპინძლებს.
წყალბურთში ლენტროფის თასის გათამაშება ფეხბურთში ევროპის ლიგას უახლოვდება. წელს საქართველოს სპორტულ ღირსებას ლენტროფზე ილიას სახელმწიფო უნივერსიტეტისა და თბილისის მერიის წყალბურთელთა კლუბების გაერთიანებული გუნდი ”ლიგამუსი-თბილისი” (მწვრთნელები: ზვიად დავითიანი, ნიკა ასათიანი და ვლადიმერ ისელიძე) დაიცავს.

საინფორმაციო შეხვედრა ფულბრაითის სტიპენდიების შესახებ
2010-10-06 16:27
12 ოქტომბერს, 17:00 საათზე ილიას სახელმწიფო უნივერსიტეტში (მის.: ი. ჭავჭავაძის გამზ. 32, აუდიტორია A 101). გაიმართება საინფორმაციო შეხვედრა ფულბრაითის სტიპენდიების შესახებ.
ვრცლად ინფორმაცია იხ. ბმულზე.>>

ადმინისტრაციის სტაჟირების პროგრამის პრეზენტაცია
2010-10-06 16:41
ოთხშაბათს, 13 ოქტომბერს, 17:00 საათზე ილიას სახელმწიფო უნივერსიტეტში (101-ე აუდიტორია; მის.: ი. ჭავჭავაძის #32) გაიმართება საინფორმაციო შეხვედრა უნივერსიტეტის ადმინისტრაციის მხარდამჭერ პროგრამასთან დაკავშირებით. პროგრამას წარმოადგენს საერთაშორისო კვლევებისა და გაცვლების საბჭოს (IREX) დირექტორი, საგანმანათლებლო პროგრამების კოორდინატორი ქრის უოლტერსი.
უნივერსიტეტის ადმინისტრაციის მხარდამჭერი პროგრამის შესახებ დაწვრილებით ინფორმაცია შეგიძლიათ იხილოთ ვებ-გვერდზე: http://www.irex.ge.

"ქართლის მოქცევასთან დაკავშირებული ძიებები” - მოხსენება
2010-10-06 17:05
13 ოქტომბერს, 11:00 საათზე, ილიას სახელმწიფო უნივერსიტეტში (“A” კორპუსი, აუდიტორია 101; მის.: ი. ჭავჭავაძის #32) საბა სალუაშვილი წაიკითხავს მოხსენებას 2008-2010 წლებში ჩატარებული “ქართლის მოქცევასთან დაკავშირებული ძიებების” ერთ-ერთი ორგანული ნაწილის “ქრისტესშობიდან საქართველოს გაქრისტიანებამდელი დროის სამი პირობითი ნიშანსვეტის” შესახებ.
დასწრება თავისუფალია.

შეხვედრა პოლონეთის საელჩოს წარმომადგენლებთან
2010-10-07 14:35
მიმდინარე წლის 12 ოქტომბერს, 14:00 საათზე, ილიას სახელმწიფო უნივერსიტეტს (’ა’ კორპუსი, 101-ე აუდიტორია; მის.: ი. ჭავჭავაძის #32) ეწვევიან პოლონეთის საელჩოს წარმომადგენლები. ღონისძიების დროს მომხსენებლები ისაუბრებენ ჩვენი უნივერსიტეტის სტუდენტებისათვის განკუთვნილი სტიპენდიების შესახებ, რომელიც პოლონეთში სწავლების გაგრძელების შესაძლებლობას და სწავლების სრულ დაფინანსებას ეხება.
სტიპენდიები განსაკუთრებით დააინტერესებს შემდეგი სპეციალობების ბაკალავრ, მაგისტრ და დოქტორანტ სტუდენტებს:• ეკონომიკა და მენეჯმენტი, • ადმინისტრაცია/მენეჯმენტი (მაგ.: ბიზნეს ადმინისტრირება, არა-სამთავრობო ორგანიზაცია, კულტურა, გარემოს დაცვა და ჯანდაცვა), • საჯარო ადმინისტრირება (ადგილობრივი თვითმართველობის ჩათვლით), • სამართალი, • სოციალური მეცნიერებები (სოციალური პსიქოლოგია, სოციოლოგია), • პოლიტიკური მეცნიერებები და საერთაშორისო ურთიერთობები, • განვითარება და ჰუმანიტარული დახმარების პოლიტიკა, • ეკოლოგია და გარემოსდაცვა, მეტყევეობა, • ტექნიკური მეცნიერებები. საელჩოს გადაწყვეტილებით, მომავალი წლიდან სტიპენდიების რაოდენობა იზრდება და იგი წელიწადში 30 სტუდენტს დააფინანსებს. სტიპენდიის მოსაპოვებლად აუცილებელ კრიტერიუმს წარმოადგენს პოლონური ენის ცოდნა. პოლონური ენის კურსები უზრუნველყოფილია უნივერსიტეტის მიერ (პოლონური ენის კურსზე დარეგისტრირებისათვის მიმართეთ უნივერსიტეტის ენების ცენტრს: ჩოლოყაშვილის #3, E – კორპუსი, II სართული, ოთახი №230)
სტიპენდიების შესახებ დამატებითი ინფორმაციისთვის მიმართეთ პოლონეთის საელჩოს თბილისში.
საკონტაქტო პირი: ლეხ კონჩაკი, პოლონეთის საელჩო თბილისშიქ. თბილისი, ძმები ზუბალაშვილების ქ. 19ტელეფონი: 92 03 98.
Agenda; Scholarships to Poland.

საჯარო ლექციები ილიაუნიში
2010-10-08 18:15
